**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh zákona z ........ 2017, ktorým sa mení zákon č. 17/2006 Z. z. o osobitnom kvalifikačnom predpoklade na zabezpečenie preneseného výkonu štátnej správy na úseku bývania a ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení zákona č. 276/2015 Z. z. | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo dopravy a výstavby Slovenskej republiky | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | | *02/2017* | | | |
| **Predpokladaný termín predloženia na MPK\*** | | | | | | *02/2017* | | | |
| **Predpokladaný termín predloženia na Rokovanie vlády SR\*** | | | | | | *03/2017* | | | |
|  | | | | | | | | | |
| 1. **Definovanie problému** | | | | | | | | | |
| Významnou formou podpory štátu v oblasti rozvoja bývania je poskytovanie podpory prostredníctvom Štátneho fondu rozvoja bývania. Podmienky poskytovania podpory na rozširovanie a zveľaďovanie bytového fondu sú ustanovené zákonom č. 150/2013 Z. z. o Štátnom fonde rozvoja bývania v znení zákona č. 276/2015 Z. z. Potreba úpravy a doplnenia zákona vyplynula z aplikácie platného znenia zákona v praxi a z nutnosti stanovenia spresňujúcich podmienok pri poskytovaní podpory. | | | | | | | | | |
| 1. **Ciele a výsledný stav** | | | | | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Novela zákona navrhuje doplnenie nových účelov podpory – obstaranie technickej vybavenosti podmieňujúcej výstavbu a užívanie nájomných bytov a kúpu pozemku podmieňujúceho výstavbu a užívanie nájomných bytov, na obstaranie ktorých bola poskytnutá podpora z prostriedkov Štátneho fondu rozvoja bývania a úpravu výšky podpory zo ŠFRB. V rámci žiadateľa-fyzickej osoby ide o doplnenie novej kategórie žiadateľa- osamelého rodiča s nezaopatreným dieťaťom vo veku najviac 15 rokov. | | | | | | | | | |
| 1. **Dotknuté subjekty** | | | | | | | | | |
| *Uveďte subjekty, ktorých sa zmeny návrhu dotknú priamo aj nepriamo:*  Fyzická osoba, obec, vyšší územný celok a nezisková organizácia s minimálnou 51 %-nou majetkovou účasťou obce alebo vyššieho územného celku, spoločenstvo vlastníkov bytov a nebytových priestorov v bytovom dome, vlastníci bytov a nebytových priestorov v bytovom dome zastúpení správcom, iná právnická osoba. | | | | | | | | | |
| 1. **Alternatívne riešenia** | | | | | | | | | |
| *Aké alternatívne riešenia boli posudzované?*  *Uveďte, aké alternatívne spôsoby na odstránenie definovaného problému boli identifikované a posudzované.*  Žiadne | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | ☒ Áno | | ☐ Nie | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení vyhlášky č. 341/2015 Z. z. | | | | | | | | | |
| 1. **Transpozícia práva EÚ** | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | | | | | | | | |
| Žiadna | | | | | | | | | |
| 1. **Preskúmanie účelnosti\*\*** | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.* | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
|  | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | **☐** | | **Pozitívne** | | **☐** | **Žiadne** | **☒** | | **Negatívne** |
| z toho rozpočtovo zabezpečené vplyvy | **☒** | | Áno | | ☐ | Nie | ☐ | | Čiastočne |
| **Vplyvy na podnikateľské prostredie** | **☒** | | **Pozitívne** | | **☐** | **Žiadne** | **☐** | | **Negatívne** |
| z toho vplyvy na MSP | ☒ | | Pozitívne | | ☐ | Žiadne | ☐ | | Negatívne |
| **Sociálne vplyvy** | **☒** | | **Pozitívne** | | **☐** | **Žiadne** | **☒** | | **Negatívne** |
| **Vplyvy na životné prostredie** | **☒** | | **Pozitívne** | | **☐** | **Žiadne** | **☐** | | **Negatívne** |
| **Vplyvy na informatizáciu** | **☐** | | **Pozitívne** | | **☒** | **Žiadne** | **☐** | | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
| **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| 1. **Poznámky** |
| Schválením predloženého návrhu zákona, ktorým sa mení zákon č. 17/2006 Z. z. o osobitnom kvalifikačnom predpoklade na zabezpečenie preneseného výkonu štátnej správy na úseku bývania a ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení zákona č. 276/2015 Z. z. a úpravy jeho vykonávacieho predpisu nevzniknú nové požiadavky na rozpočet verejnej správy.  Financovanie bude zabezpečené v rámci schválených limitov výdavkov rozpočtu Štátneho fondu rozvoja bývania na príslušný rozpočtový rok. V súčasnej dobe však nie je možné vyčísliť výšku poskytnutých podpôr v príslušnom rozpočtovom roku, nakoľko nie je zrejmé, koľko oprávnených žiadateľov využije túto formu financovania zákonom navrhovaných nových účelov.  Navrhované zmeny majú pozitívny vplyv na podnikateľské prostredie, a to možnosťou poskytovania dlhodobých úverov s nízkym úrokom na dva nové účely, ktorými sú obstaranie technickej vybavenosti podmieňujúcej výstavbu a užívanie nájomných bytov, na obstaranie ktorých bola poskytnutá podpory z fondu alebo dotácia ministerstva a kúpa pozemku podmieňujúceho výstavbu a užívanie nájomných bytov, na obstaranie ktorých bola poskytnutá podpora z prostriedkov Štátneho fondu rozvoja bývania.  Navrhovaná úprava má pozitívne a zároveň aj negatívne sociálne vplyvy. Pozitívnym vplyvom je rozšírenie okruhu žiadateľov o osamelého rodiča s nezaopatreným dieťaťom vo veku najviac 15 rokov, a tým zavedenie možnosti získať výhodný úver na zabezpečenie vlastného bývania. Negatívnym vplyvom možno chápať zvýšenie hornej hranice nájmu pre nájomné byty obstarávané inou právnickou osobou, čo sa prejaví možným zvýšením výdavkov na bývanie. |
| 1. **Kontakt na spracovateľa** |
| MDV SR – Ing. Čerňanská,02/594 94 585, jana.cernanska@mindop.sk |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.* |
| 1. **Stanovisko Komisie pre posudzovanie vybraných vplyvov z PPK** |
| Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania  Komisia uplatňuje k materiálu nasledovné pripomienky a odporúčania:  K analýze sociálnych vplyvov  V časti 4.1:  •Je potrebné odstrániť text uvedený v časti 4.1 aj kvantifikácia, vzhľadom na to, že nie je vyhodnotený vplyv zmeny zákona ale vplyv zákona ako takého.  •Ako negatívny vplyv je potrebné uviesť zvýšenie hornej hranice pre nájomné (novelizačný bod 26) a pokiaľ je to možné doplniť údaje v časti kvantifikácia.  •Ako pozitívny vplyv je potrebné uviesť rozšírenie skupiny pre zníženie úveru (novelizačný bod 44) a doplniť údaje v časti kvantifikácia.  •Ako negatívny vplyv je potrebné uviesť zrušenie znižovania istiny pre úver na účel zateplenia (novelizačný bod 16) a doplniť údaje v časti kvantifikácia.  V časti 4.2 je potrebné v analýze sociálnych vplyvov uviesť:  •Vzhľadom na to, že cieľom návrhu je podporiť výstavbu nájomných bytov (umožnením podpory z prostriedkov Štátneho fondu rozvoja bývania), návrh vytvára podmienky pre prístup k bývaniu. Vzhľadom na to, že nájomcovia týchto bytov sú definovaní maximálnou výškou príjmu je možné vplyv uviesť aj v druhej časti (zameranej na zraniteľné skupiny a skupiny v riziku chudoby).  •Rozšírenie okruhu žiadateľov o osamelého rodiča s nezaopatreným dieťaťom vo veku najviac 15 rokov, a tým zavedenie možnosti získať výhodný úver na zabezpečenie vlastného bývania. Zmenou sa uľahčuje prístup k bývaniu pre skupinu ktorá patrí medzi zraniteľné, informáciu je potrebné uviesť v druhej časti.  Pokiaľ nebude návrh vyhlášky predmetom samostatného pripomienkového konania, je potrebné v analýze sociálnych vplyvov vyhodnotiť aj vplyv zvýšenia maximálnej výšky poskytnutej podpory.  K analýze vplyvov na životné prostredie  Komisia odporúča prekladateľovi preformulovať a dopracovať doložku vplyvov na životné prostredie. Komisia má za to, že zníženie výdavkov na energie nie je hnacím prvkom na zníženie spotreby energie. Ale zabezpečenie podmienok pre zmenené tepelno-technické požiadavky na stavby. Komisia odporúča uviesť, či ide o priamy alebo nepriamy vplyv materiálu, ako aj odvolávku na konkrétny bod, ktorý bude mať vplyv na spomenuté zníženie spotreby energie, resp. na životné prostredie  Záverom Stála pracovná komisia na posudzovanie vybraných vplyvov vyjadruje súhlasné stanovisko s návrhom na dopracovanie. |